CELEX: 62019TN0530
Language: fi
Date: 2019-07-26 00:00:00
Title: asia T-530/19: Kanne 26.7.2019 — Nord Stream v. parlamentti ja neuvosto

16.9.2019   
            
            
               FI
            
            
               Euroopan unionin virallinen lehti
            
            
               C 312/45
            
         
      Kanne 26.7.2019 — Nord Stream v. parlamentti ja neuvosto
      (asia T-530/19)
      (2019/C 312/37)
      Oikeudenkäyntikieli: englanti
      
         Asianosaiset
      
      
         Kantaja: Nord Stream AG (Zug, Sveitsi) (edustajat: asianajajat M. Raible, C. von Köckritz ja J. von Andreae)
      
         Vastaajat: Euroopan parlamentti ja Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan maakaasun sisämarkkinoita koskevista yhteisistä säännöistä annetun direktiivin 2009/73/EY muuttamisesta 17.4.2019 annetun Euroopan parlamentin ja neuvoston direktiivin (EU) 2019/692 siltä osin kuin kyseisen direktiivin 1 artiklan 9 kohdalla lisättiin siihen direktiivin 2009/73 49 a artiklan 3 kohdan ensimmäinen virke, jonka mukaan ”edellä 1 ja 2 kohdan mukaiset päätökset on tehtävä viimeistään 24 päivänä toukokuuta 2020”, ja
               
            
                  —
               
               
                  velvoittamaan Euroopan parlamentin ja/tai Euroopan unionin neuvoston korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan direktiivistä 2009/73 lisätyn 49 a artiklan mukainen määräaika mahdollisten poikkeusta koskevien päätösten saamiselle on kohtuuttoman lyhyt ja näin ollen sillä loukataan SEU 5 artiklan 4 kohdassa tarkoitettua oikeasuhteisuutta koskevaa yleistä oikeusperiaatetta.
               
            
                  2)
               
               
                  Toinen kanneperuste, jonka mukaan direktiivin 2009/73 muuttamisesta annettu direktiivi on osittain kumottava SEUT 296 artiklan vastaisena, koska kohtuuttoman lyhyen määräajan lisääminen riidanalaiseen säännökseen on perusteltu puutteellisesti.
               
            
                  3)
               
               
                  Kolmas kanneperuste, jonka mukaan riidanalaisella säännöksellä loukataan luottamuksensuojan periaatetta, koska sillä rajoitetaan perusteettomasti direktiivistä 2009/73 lisätyn 49 a artiklan mukaisen poikkeuksen saamista. Lainsäädännössä edellytetään mahdollisuutta tällaisten poikkeusten saamiseen, jotta voidaan suojata sellaisten toimijoiden perusteltua luottamusta, jotka hoitavat kolmansissa maissa merellä sijaitsevia putkia, jotka olivat valmistuneet ja toiminnassa direktiivin 2009/73 muuttamisesta annetun direktiivin tullessa voimaan.